A Bizottság határozata
(2000. január 14.)
a ragadós száj- és körömfájás elleni vakcinatartalékokra vonatkozó közösségi program keretében létesített antigéntartalékok antigénbankok közötti megosztásáról, valamint a 93/590/EK és a 97/348/EK bizottsági határozat módosításáról
(az értesítés a C(2000) 1. számú dokumentummal történt)
(EGT vonatkozású szöveg)
(2000/112/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1999/762/EK tanácsi határozattal [1] módosított, a ragadós száj- és körömfájás elleni vakcina közösségi tartalékainak létrehozásáról szóló, 1991. december 11-i 91/666/EGK tanácsi határozatra [2] és különösen annak 7. cikkére,
mivel:
(1) A 91/666/EGK tanácsi határozat 7. cikkével összhangban a Bizottság részletes intézkedéseket fogad el, különös tekintettel az antigéntartalékok antigénbankok közötti megosztására.
(2) A legutóbb a 95/471/EK határozattal [3] módosított, a ragadós száj- és körömfájás elleni antigéneknek a ragadós száj- és körömfájás elleni oltóanyagkészletekre vonatkozó közösségi program keretében a Közösség által történő megvásárlásáról szóló, 1993. november 5-i 93/590/EK bizottsági határozat [4] 3. cikke az antigén három meghatározott helyszínen történő tárolásáról rendelkezik.
(3) A ragadós száj- és körömfájás elleni antigéneknek a Közösség által történő megvásárlásáról, valamint a ragadós száj- és körömfájás elleni vakcina összeállításáról, gyártásáról, kiszereléséről és forgalmazásáról szóló, 1997. május 23-i 97/348/EK bizottsági határozat [5] részletezi az újonnan vásárolt antigéneknek a kijelölt antigénbankok közötti megosztását.
(4) A 2000/111/EK határozattal [6] a Bizottság harmadik antigénbanknak az egyesült királyságbeli pirbrighti Merial SAS-t jelölte ki és rendelkezett az antigéneknek a már kijelölt banknak nem minősülő bankból történő átszállításáról.
(5) A kijelölt antigénbankokban tárolt antigének mennyisége és típusai tekintetében figyelemmel kell lenni az új helyzetre, és az egyértelműség érdekében az antigének e mennyiségeiről és típusairól jegyzéket kell készíteni minden egyes antigénbank esetében az új helyzetnek megfelelően.
(6) A 93/590/EK határozat 3. cikkének és a 97/348/EK határozat 5. cikkének rendelkezései már nem felelnek meg az új helyzetnek, és azokat hatályon kívül kell helyezni.
(7) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A ragadós száj- és körömfájás közösségi antigéntartalékai keretében tárolt antigének mennyisége és típusai a melléklet rendelkezéseivel összhangban oszlanak meg a kijelölt antigénbankok között.
2. cikk
(1) A 93/590/EK határozat 3. cikke hatályát veszti.
(2) A 97/348/EK határozat 5. cikke hatályát veszti.
3. cikk
Ezt a határozatot 2000. február 1-jétől kell alkalmazni.
4. cikk
Ennek a határozatnak a tagállamok a címzettjei.
Kelt Brüsszelben, 2000. január 14-én.